**ՏԵՂԵԿԱՆՔ-ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԱԳԱԾՈՏՆԻ ՄԱՐԶԻ ԹԱԼԻՆ ՀԱՄԱՅՆՔԻ ԱՎԱԳԱՆՈՒ ԿՈՂՄԻՑ ՓՈԽԱԴՐԱՄԻՋՈՑԻ ԳՈՒՅՔԱՀԱՐԿԻ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

«Թալին համայնքի ավագանու կողմից փոխադրամիջոցի գույքահարկի գծով արտոնություն սահմանելու մասին» համայնքի ավագանու որոշման նախագծի ընդունման անհրաժեշտությունը պայմանավորված է Հայաստանի Հանրապետության հարկային օրենսգրքի 245-րդ հոդվածի 2-րդ մասի պահանջի կատարման անհրաժեշտությամբ։

Հայաստանի Հանրապետության հարկային օրենսգրքի 245-րդ հոդվածի 2-րդ մասով նախատեսվում է, որ համայնքի ավագանին համայնքի ղեկավարի ներկայացմամբ և համայնքի ավագանու սահմանած կարգով կարող է սահմանել փոխադրամիջոցների գույքահարկի գծով արտոնություններ և դրանց մասով կայացնել փոխադրամիջոցների գույքահարկ վճարողի փոխարեն համայնքի բյուջեից վճարում կատարելու որոշումներ: Սույն մասին համապատասխան` համայնքի ավագանու սահմանած արտոնության գումարը չի կարող գերազանցել տվյալ հարկային տարվա համար փոխադրամիջոցների գույքահարկի գծով համայնքի բյուջեի հաստատված եկամուտների տասը տոկոսը: Համայնքի ավագանու կողմից փոխադրամիջոցների գույքահարկի գծով սահմանված արտոնությունների գումարների դիմաց Հայաստանի Հանրապետության պետական բյուջեից համայնքի բյուջեին լրացուցիչ դոտացիաներ չեն տրամադրվում:

Թալին համայնք, Դաշտադեմ բնակավայր, 4-րդ փողոց, 1-ին փակուղի, տուն 4 հասցեի բնակչուհի Վիոլետա Անդրանիկի Հակոբյանը դիմում է ներկայացրել Թալին համայնքի ղեկավարին և նշել, որ իր անվամբ հաշվառված MERCEDES BENZ  E 320 մակնիշի,  34  NV 924 հաշվառման համարանիշի փոխադրամիջոցի գույքահարկի պարտավորությունը կազմում է 614․904 ՀՀ դրամ։

Նկատի ունենալով այն հանգամանքը, որ դիմումատուն հանդիսանում է 2-րդ կարգի հաշմանդամ և կենսաթոշակառու, ունի առողջական խնդիրներ, բացի այդ ամբողջությամբ վճարել է ապառքի գումարը, խնդրել է հաշվարկված տույժերի մասով սահմանել արտոնություն։

Քաղաք Թալին, Մ․Հարությունյան փողոց, 1-ին նրբանցք, տուն 7 հասցեի բնակչուհի Թեհմինե Սերյոժայի Խաչատրյանը նույնպես դիմում է ներկայացրել Թալին համայնքի ղեկավարին և նշել, որ իր անվամբ հաշվառված BMW մակնիշի   19 LU 500 հաշվառման համարանիշի փոխադրամիջոցը 10 տարուց ավելի է ոչ պիտանի է դարձել շահագործման և օգտագործման համար։

Փոխադրամիջոցի նկատմամբ առկա է գույքահարկի և տույժի պարտավորություն։ Հաշվի առնելով դիմումատուի առողջական խնդիրները, նաև վերջին շրջանում ծանր վիրահատության ենթարկվելու հանգամանքը, Թեհմինե Խաչատրյանը պարտավորվել է ամբողջությամբ վճարել ապառքի գումարը, իսկ հաշվարկված տույժի մասով խնդրել է սահմանել արտոնություն։

«Թալին համայնքի ավագանու կողմից փոխադրամիջոցի գույքահարկի գծով արտոնություն սահմանելու մասին» համայնքի ավագանու որոշման նախագիծն ընդունելու արդյունքում համայնքի ՏԻՄ-ն իրավական հիմք կունենա փոխադրամիջոցի գույքահարկի գծով արտոնություն սահմանելու համայնքի այն քաղաքացիների նկատմամբ, ովքեր օրենսդրությամբ և ավագանու որոշմամբ այդ արտոնությունից օգտվելու իրավունքն ունեն։